CELEX: C2005/045/56
Language: lv
Date: 2005-02-19 00:00:00
Title: lieta T-458/04: Prasība pret Eiropas Kopienu Komisiju, ko Au Lys de France iesniedza 2004. gada 22. novembrī

19.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 45/25
            
         Prasība pret Eiropas Kopienu Komisiju, ko Au Lys de France iesniedza 2004. gada 22. novembrī
   (lieta T-458/04)
   (2005/C 45/56)
   tiesvedības valoda franču
   Eiropas Kopienu Pirmās instances tiesā 2004. gada 22. novembrī izskatīšanai ir iesniegta prasība pret Eiropas Kopienu Komisiju, ko cēla Au Lys de France, Le Raincy (Francija), kuru pārstāv Guy Lesourd, avocat.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas 2004. gada 17. septembra Lēmumu, ar visām no tā izrietošajām juridiskajām sekām.
            
         Pamati un galvenie argumenti
   Prasītājs Parīzes Charles de Gaulle lidostas terminālā nodarbojas ar mazumtirdzniecību. Prasītājs iesniedza sūdzību Komisijā par valsts uzņēmuma Aeroports de Paris dominējošā stāvokļa ļaunprātīgu izmantošanu EKL 82. panta izpratnē, piešķirot valsts īpašumā esošas lidostas koncesijas ar komerciālu raksturu.
   Ar apstrīdēto Lēmumu Komisija informēja prasītāju, ka nepastāv pietiekami nozīmīgas Kopienu intereses formālas izmeklēšanas uzsākšanai.
   Savas prasības atbalstam prasītājs, pirmkārt, norāda uz tiesisku kļūdu, kā arī acīmredzamu kļūdu vērtējumā, novērtējot pietiekamas Kopienu intereses esamību. Prasītājs uzskata, ka Komisija ir pieļāvusi kļūdu, konstatējot pietiekamas Kopienu intereses neesamību lietas pārbaudes turpināšanai, kā arī konstatējot, ka valsts tiesās pastāv prasītāja tiesību adekvāta aizsardzība.
   Otrkārt, prasītājs norāda uz nepietiekamu pamatojumu, tādējādi pārkāpjot EKL 253. pantu, tā kā Komisija nav atbildējusi uz prasītāja argumentiem.
   Treškārt, prasītājs atsaucas uz EKL 82. panta pārkāpumu, tā kā Komisija ir atteikusies pārbaudīt sūdzību, kaut gan, pēc prasītāja uzskata, pastāv dominējošā stāvokļa ļaunprātīga izmantošana.